Document ID: 31994R3299

KOMISSION ASETUS (ETY) N:o 3299/94,
annettu 21 päivänä joulukuuta 1994,
Itävallassa sovellettavista viinialaa koskevista siirtymätoimenpiteistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Itävallan, Norjan, Ruotsin ja Suomen liittymisasiakirjan ja erityisesti sen 149 artiklan 1 kohdan(1),
sekä katsoo, että
liittymissopimuksen 2 artiklan 3 kohdan mukaan Euroopan unionin toimielimet voivat toteuttaa ennen liittymistä 149 artiklasta johtuvia toimenpiteitä, jotka tulevat voimaan mainitun sopimuksen voimaantulopäivänä, jos sopimus tulee voimaan,
viinikaupan yhteisestä järjestämisestä 16 päivänä maaliskuuta 1987 annetussa neuvoston asetuksessa (ETY) N:o 822/87(2), sellaisena kuin se on viimeksi muutettuna asetuksella (EY) N:o 1891/94(3), on säädetty tämän alan markkinoiden hallinnan keskeisistä säännöistä, ja erityisesti sen 1 artiklan 6 kohdassa on vahvistettu viinivuodeksi 1 päivän syyskuuta ja 31 päivän elokuuta välinen aika,
mainitun liittymissopimuksen mukaan viinikaupan yhteistä järjestämistä sovelletaan Itävallassa sen liittymisestä alkaen; suuria markkinoiden hallintaa koskevia toimenpiteitä ei voida kuitenkaan enää panna alulle tehokkaasti meneillään olevana viinivuonna tässä jäsenvaltiossa; sen vuoksi on tarkoituksenmukaista lykätä markkinoiden hallintoa koskevien toimenpiteiden soveltamista seuraavaan viinivuoteen; sujuvan siirtymisen entisestä kansallisesta järjestelmästä yhteisön järjestelmään mahdollistamiseksi ja Itävallan viinien markkinoiden tasapainon varmistamiseksi on kuitenkin tarpeen seurata viinin markkinatilanteen kehittymistä Itävallassa, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Tässä asetuksessa säädetään Itävallassa sovellettavista viinialan siirtymäjärjestelyistä.
2 artikla
Asetuksen (ETY) N:o 822/87 1 artiklan 2 kohdassa tarkoitettuja tuotteita, jotka sijaitsevat Itävallan alueella eivätkä ole saman asetuksen II osaston ja 65 70 artiklan ja neuvoston asetusten (ETY) N:o 4252/88(4) ja (ETY) N:o 2332/92(5), sellaisina kuin ne ovat viimeksi muutettuina asetuksella (EY) N:o 1893/94(6), vaatimusten mukaisia, voidaan pitää kaupan yksinomaan Itävallassa varastojen loppumiseen asti, jos tuotteet:
- ovat peräisin Itävallasta ja ne on valmistettu viimeistään 31 päivänä elokuuta 1995 ennen liittymistä voimassaolevan Itävallan lainsäädännön mukaisesti,
- on tuotu Itävaltaan ennen liittymistä Itävallan lainsäädännön mukaisesti,
sanotun kuitenkaan rajoittamatta liittymisasiakirjan erityisten siirtymäsäännösten soveltamista.
3 artikla
Asetuksen (ETY) N:o 822/87 7 artiklan 1 kohdassa tarkoitetut viiniköynnösten paikkausistutusoikeudet, jotka on saatu Itävallassa ennen liittymistä voimassa olevan kansallisen lainsäädännön perusteella, voidaan säilyttää yhteisön lainsäädännössä vahvistetuin edellytyksin:
- kitkentävuotta seuraavan 14. viinivuoden loppuun asti, jos kitkentä on tapahtunut ennen 1 päivää syyskuuta 1988,
- 31 päivään elokuuta 2003 asti, jos kitkentä on tapahtunut 1 päivän syyskuuta 1988 ja 31 päivän joulukuuta 1994 välisenä aikana.
4 artikla
Asetuksen (ETY) N:o 822/87 III osastoa sovelletaan vasta viinivuodesta 1995/1996.
5 artikla
Itävalta ilmoittaa komissiolle viimeistään 28 päivänä helmikuuta 1995:
- Itävallassa viinivuonna 1994/1995 korjatun rypälemehun ja viinin määrän, eriteltyinä tuotteen laatutyypin ja värin mukaan,
- muiden tuottajien ja kauppiaiden kuin vähittäiskauppiaiden varastossa olevan rypälemehun ja viinin määrän 31 päivänä elokuuta 1994.
6 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä ja jos Itävallan, Norjan, Ruotsin ja Suomen liittymissopimus tulee voimaan.
Sitä sovelletaan 1 päivästä tammikuuta 1995.
Tämä asetus on kaikilta osiltaan velvoittava ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1994.

Labels: 17
3
6
18
15